P6_TA(2006)0320
Õiglane kaubandus ja areng
Euroopa Parlamendi resolutsioon õiglase kaubanduse ja arengu kohta (2005/2245(INI))
Euroopa Parlament,
—võttes arvesse oma 2. juuli 1998. aasta resolutsiooni õiglase kaubanduse kohta (1);
—võttes arvesse oma 10. aprilli 2003. aasta resolutsiooni kriisi kohta rahvusvahelisel kohviturul (2);
—võttes arvesse komisjoni 12. veebruari 2004. aasta teatist nõukogule ja Euroopa Parlamendile „Põlluma-
janduskaupade ahelad, sõltuvus ja vaesus —ettepanek võtta vastu ELi tegevuskava” (KOM(2004)0089);
—võttes arvesse komisjoni 29. novembri 1999. aasta teatist nõukogule „Õiglane kaubandus”
(KOM(1999)0619);
—võttes arvesse Euroopa Majandus- ja Sotsiaalkomitee 27. oktoobri 2005. aasta arvamust „Eetiline
kaubandus ja tarbijagarantii kavad” (REX/196) (3);
—võttes arvesse Arushas 21.-23. novembril 2005. aastal peetud Aafrika Liidu kaubandusministrite konve-
rentsil vastu võetud Aafrika kaupade deklaratsiooni ja tegevuskava;
—võttes arvesse São Paulo konsensust, ÜRO kaubandus- ja arengukonverentsi üheteistkümnendat istungit,
mis toimus São Paulos 13.-18. juunil 2004;
—võttes arvesse EÜ asutamislepingu artikleid 177 ja 181;
—võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide
(AKV) rühma ning teiselt poolt Euroopa Ühenduse ja selle liikmesriikide vahel, millele on alla kirjutatudCotonous 23. juunil 2000 („Cotonou leping”) (
4) ja mida muudeti Luxembourg'is 25. juunil 2005.
aastal (5), eelkõige selle artikli 23 lõiget g;
—võttes arvesse komisjoni poolt 2001. aastal avaldatud kokkuvõtet Cotonou lepingu koostöökavade
kohta;
—võttes arvesse komisjoni 2004. aasta keskkonnaalaste riigihangete käsiraamatut pealkirjaga „Buying
Green”;
—võttes arvesse AFNORi (Agence française de normalisation) 9. detsembri 2005 projekti pealkirjaga „Les
critères applicables à la démarche de commerce équitable”;
—võttes arvesse kodukorra artiklit 45;
—võttes arvesse arengukomisjoni raportit ja rahvusvahelise kaubanduse komisjoni arvamust
(A6-0207/2006),
A. arvestades, et õiglane kaubandus on osutunud tõhusaks jätkusuutliku arengu edendamise viisiks;
B. arvestades, et õiglase kaubanduse ning teiste sotsiaalseid ja keskkonnaalaseid standardeid tõstvate sõltu-
matult kontrollitavate kaubanduse algatuste ühine püüdlus on teatud sotsiaalsetele, keskkonna- ja aren-
gualastele kriteeriumidele vastavate toodete turustamine, müümine ja edendamine;
C. arvestades, et õiglane kaubandus ning teised sotsiaalseid ja keskkonnaalaseid standardeid tõstvad sõltu-
matult kontrollitavad kaubanduse algatused on olulised vahendid aastatuhande arengueesmärkide,
eelkõige vaesuse kaotamise ja ülemaailmse arengupartnerluse saavutamisel;13.12.2006 C 303 E/865 Euroopa Liidu Teataja
Neljapäev, 6. juuli 2006ET
(1) EÜT C 226, 20.7.1998, lk 73.
(2) ELT C 64E, 12.3.2004, lk 607.
(3) ELT C 28, 3.2.2006, lk 72.
(4) EÜT L 317, 15.12.2000, lk 3.
(5) ELT L 287, 28.10.2005, lk 4.
D. arvestades, et arengumaade paljude peamiste põllumajanduslike ekspordiartiklite, näiteks suhkru,
puuvilla, kakao ja kohvi hinnad langesid 1970. ja 2000. aasta vahel 30 kuni 60 protsendi võrra, mis
sundis väiketalunikke müüma oma kaupa alla omahinna ja vähendas paljude maailma vaeseimate riikidesissetulekut, ning arvestades, et õiglane kaubandus võib pakkuda lahendusi;
E. arvestades, et üldise tolli- ja kaubanduskokkuleppe (GATT) artiklid XXXVI-XXXVIII kohustavad Maailma
Kaubandusorganisatsiooni (WTO) liikmeid võtma vajaduse korral kaupade hindade stabiliseerimiseks
ühismeetmeid; ning arvestades, et Aafrika Liit nõuab, et kaupade küsimus oleks käimasolevate WTO
läbirääkimiste üheks teemaks;
F. arvestades, et Cotonou lepingu artikli 23 lõige g näeb ette õiglase kaubanduse edendamise toetamist
ning Cotonou lepingu koostöökavade kokkuvõtte jaotise 2.6.3. lõikes 64 on täpsustatud, et „koostöö
kaudu toetatakse nii arengumaade tootjate rühmi kui ka ELi valitsusväliseid organisatsioone eelarve
rubriikidest ja EAFi vahenditest; seda toetust kasutatakse uute tooterühmade käivitamise rahastamiseks,
tarbijate teadlikkuse tõstmise kampaaniates, haridustegevuses ja suutlikkuse arendamisel”;
G. arvestades, et õiglasel kaubandusel on kaks lahutamatut eesmärki: ühelt poolt anda arengumaade väike-
tootjatele ja töötajatele võimalusi arenemiseks ning teiselt poolt julgustada rahvusvahelist kaubandussüs-teemi ja eraettevõtteid tegutsema viisil, mis on õiglasem ja soodustab jätkusuutlikku arengut; arvestades,
et rahvusvaheline õiglase kaubanduse liikumine püüab viimast eesmärki saavutada eeskujuks olemise
ning valitsustele, rahvusvahelistele organisatsioonidele ja ettevõtetele surve avaldamise kaudu;
H. arvestades, et mitmed sotsiaalseid ja keskkonnaalaseid standardeid tõstvad sõltumatult kontrollitavad
kaubanduse algatused taotlevad eesmärke, mis nii toetavad arengumaade tootjate ja töötajate jätkusuut-likku arengut kui ka pakuvad eraettevõtjatele võimalust muutuda jätkusuutlikus arengus aktiivselt osale-
jateks ning selle tõhusateks toetajateks;
I. arvestades, et õiglase kaubanduse organisatsioonid etendavad olulist osa teadlikkuse tõstmisel põhja-
lõuna suhete alal, eelkõige avalike kampaaniate ja kodanikevahelise koostöö tugevdamise kaudu, ningsamuti õiglase kaubanduse linnade ja ülikoolide kontseptsiooni kaudu;
J. arvestades, et õiglase kaubanduse müük Euroopas on alates 2000. aastast kasvanud keskmiselt 20 %
võrra aastas ja sellest saab kasu rohkem kui miljon tootjat ja nende perekonda ning see suurendab
Euroopa tarbijate huvi vastutustundliku ostmise vastu; arvestades, et selle kaubanduse kasv on Euroopaliikmesriikides erinev ja õiglase kaubanduse üldine turuosa on endiselt väike, kuid kasvab kiiresti, ning etrahvusvahelised suundumused on samuti julgustavad;
K. arvestades, et järjest rohkem Euroopa jaemüüjaid teevad olulisi jõupingutusi toetamaks õiglast kauban-
dust ja teisi sotsiaalseid ja keskkonnaalaseid standardeid tõstvaid sõltumatult kontrollitavaid kaubanduse
algatusi, teadustades õiglase kaubanduse väärtusi ja pakkudes õiglase kaubanduse tooteid omamüügikohtades;
L. arvestades, et miljonid tootjad tahavad ühineda õiglase kaubanduse süsteemi ning teiste sotsiaalseid ja
keskkonnalaseid standardeid tõstvate sõltumatult kontrollitavate kaubanduse algatustega ning et samas
kui edasine kasvupotentsiaal on suur; arvestades, et rahvusvaheline kaubandus- ja põllumajanduspoliitika
põhjustab raskusi eelkõige väikestele ja keskmise suurusega ettevõtjatele arengumaades, sealhulgas õiglasekaubanduse tootjatele;
M. arvestades, et on vaja tõsta Euroopa tarbijate teadlikkust õiglase kaubanduse positiivsest mõjust tootjate
ja nende kohalike kogukondade sotsiaal-majanduslikule olukorrale;
N. arvestades, et tootjad ja tarbijad saavad kasu juba kehtivast ühtsest äratuntavast õiglase kaubanduse serti-
fitseerimismärgist;13.12.2006 C 303 E/866 Euroopa Liidu Teataja
Neljapäev, 6. juuli 2006ET
O. arvestades, et õiglase kaubanduse kontekstis tuleb erilist tähelepanu pöörate naiste rollile, kes on jätku-
suutliku arengu põhilised majandussubjektid;
P. arvestades, et õiglane kaubandus on osutunud tõhusaks vahendiks põlisrahvaste toetamisel, andes neile
võimaluse müüa oma kaupu otse Euroopa turgudele, jätkates samas oma traditsioonilist elulaadi jatootmist;
Q. arvestades, et õiglase kaubanduse tooteid turustatakse kahel erineval moel: ühtse kanali kaudu, kus
tooted (peamiselt käsitöötooted) imporditakse õiglase kaubanduse organisatsioonide kaudu ja müüaksepeamiselt spetsiaalsetes õiglase kaubanduse poodides (maailmapoed) ning märgistamise kaudu, mille
puhul kaup märgistatakse spetsiaalsete õiglase kaubanduse sertifitseerimisasutuste poolt tõestamaks, et
nende tooteketid järgivad õiglase kaubanduse põhimõtteid;
R. arvestades, et viimase viiekümne aasta jooksul on rahvusvaheline õiglase kaubanduse liikumine, mis on
koondunud rahvusvahelistesse õiglase kaubanduse ühingutesse nagu: FLO (Fairtrade Labelling Organiza-
tions International), IFAT (International Fair Trade Association), NEWS (the Network of European Worldshops) ja
EFTA (European Fair Trade Association), töötanud rahvusvaheliselt välja ühtsed vabatahtlikud standardidmärgistatud ja märgistamata õiglase kaubanduse toodete ja organisatsioonide jaoks;
S. arvestades, et õiglase kaubanduse edu ja õiguskaitse puudumise taustal valitseb oht, et seda kontsept-
siooni võivad kasutada ära ettevõtted, mis sisenevad õiglase kaubanduse turule vastavaid nõudeid täit-
mata; arvestades, et see võib vähendada arengumaade vaeste ja ebasoodsas olukorras olevate tootjatekasu, samuti võib see vähendada läbipaistvust tarbijate jaoks ning võib rikkuda tarbijate õigust saadaasjakohast tooteteavet;
T. arvestades, et mõnedes liikmesriikides on algatatud õigusloomega seotud protsessid õiglase kaubanduse
mõiste ja õiglase kaubanduse organisatsioonina kvalifitseerumise reguleerimiseks;
U. arvestades, et komisjonil ei ole selget poliitikat, mis käsitleks õiglast kaubandust ning sotsiaalseid ja kesk-
konnaalaseid standardeid tõstvaid sõltumatult kontrollitavaid kaubanduse algatusi ning arvestades, et
erinevate peadirektoraatide vahel puudub selles vallas struktureeritud koostöö;
V. arvestades, et abi ja toetus õiglasele kaubandusele, õiglase kaubanduse organisatsioonidele ja teistele
sotsiaalseid ja keskkonnaalaseid standardeid tõstvatele sõltumatult kontrollitavatele kaubanduse algatus-
tele on Euroopas praegu piiratud ja killustatud;
W. arvestades, et Euroopa Liidu institutsioonides pakutakse järjest rohkem õiglase kaubanduse tooteid;
X. arvestades, et on olemas WTO reeglitele vastavad vahendid, mille kaudu valitsused saavad õiglast
kaubandust toetada, eeldusel, et need on WTO liikmesriikide vahel mittediskrimineerivad,
1. nõuab tungivalt, et komisjon avaldaks õiglase kaubanduse kohta soovituse ning tunnistab, et mittesiduv
õigusakt on praegusel ajahetkel asjakohane ja sellega ei kaasne ülereguleerimise ohtu; ning nõuab tungivalt,
et komisjon kaaluks soovituse avaldamist teiste sotsiaalseid ja keskkonnaalaseid standardeid tõstvate sõltuma-
tult kontrollitavate kaubanduse algatuste kohta;
2. usub, et õiglane kaubandus peaks ärakasutamise ohu vältimiseks vastama reale õiglase kaubanduse liiku-
mise poolt Euroopas kehtestatud kriteeriumitele:
a) õiglane tootjahind, mis tagab õiglase palga ja katab jätkusuutliku tootmise ja elamise kulud; see hind peab
olema vähemalt sama kõrge kui õiglase kaubanduse miinimumhind ja lisatasud, nagu need on määrat-letud rahvavaheliste õiglase kaubanduse ühingute poolt;
b) kui tootja nõuab, tuleb osa tasu maksta ettemaksena;13.12.2006 C 303 E/867 Euroopa Liidu Teataja
Neljapäev, 6. juuli 2006ET
c) pikaajalised stabiilsed suhted tootjatega ja tootjate osalemine õiglase kaubanduse standardite
kehtestamisel;
d) läbipaistvus ja jälgitavus kogu turustusahelas, et tagada tarbija asjakohane teavitamine;
e) tootmistingimused, mis vastavad kaheksale Rahvusvahelise Tööorganisatsiooni (ILO) põhikonventsiooni-
dele;
f) austus keskkonna vastu, inimõiguste ning eelkõige naiste ja laste õiguste kaitsmine ning traditsiooniliste
tootmismeetodite järgimine, mis edendavad majanduslikku ja sotsiaalset arengut;
g) arengumaade tootjate, eelkõige väiketootjate ja ebasoodsas olukorras olevate tootjate ja töötajate, nende
organisatsioonide ja ka vastavate kogukondade suutlikkuse arendamine ja volituste suurendamine, ettagada õiglase kaubanduse jätkusuutlikkus;
h) tootmise ja tootjaorganisatsioonide turulepääsu toetamine;i) teadlikkuse tõstmine õiglase kaubanduse tootmise ja kaubandussuhete kohta, õiglase kaubanduse
missiooni ja eesmärkide kohta ning rahvusvahelise kaubanduse reeglite valdava ebaõigluse kohta;
j) nimetatud kriteeriumide järgimise seire ja kontroll, milles peavad suuremat rolli mängima lõunapoolsed
organisatsioonid ning mille tulemuseks on väiksemad kulud ja suurem kohalik osalemine sertifitseerimis-protsessis;
k) õiglase kaubanduse tegevuse mõju korrapärane hindamine;
3. rõhutab, et märkimisväärseim osa õiglase kaubanduse müügi kasvust on saavutatud märgistatud toodete
arvelt ning et õiglase kaubanduse märgistamise algatused on välja arendatud enamuses Euroopa riikides;
4. märgib, et Euroopa on õiglase kaubanduse toodete suurim turg, hõlmates hinnanguliselt 60 kuni 70 %
ülemaailmsest müügist ning omades edasist kasvupotentsiaali;
5. tuletab meelde, et vaba ja õiglase mitmepoolse kaubandussüsteemi loomine on parimaks vahendiks
globaliseerumise tõhusa juhtimise saavutamiseks kõigi hüvanguks; samuti on õiglase kaubanduse süsteem
osutunud tõhusaks vahendiks vaesuse vähendamisel ning jätkusuutliku arengu edendamisel, ning on veen-
dunud, et pikema aja jooksul aitaks see arengumaadel mitmepoolses kaubandussüsteemis võrdselt osaleda,tagada neile stabiilne ja püsiv juurdepääs Euroopa turule ning tõsta tarbijate teadlikkust;
6. tuletab meelde, et samas kui rahvusvahelised kaubanduskokkulepped ei suuda vaestele riikidele midagi
pakkuda, on õiglase kaubanduse süsteem osutunud vaesuse vähendamisel ja jätkusuutliku arengu edenda-misel tõhusaks vahendiks; on veendunud, et pikema aja jooksul võimaldaks see arengumaadel mitmepoolseskaubandussüsteemis täielikult osaleda;
7. kutsub komisjoni ja nõukogu üles edendama õiglast kaubandust ja teisi sotsiaalseid ja keskkonnaalaseid
standardeid tõstvaid sõltumatult kontrollitavaid kaubanduse algatusi kui tõhusaid vahendeid aastatuhandearengueesmärkide saavutamisel ning tunnustama õiglase kaubanduse organisatsioonide ja teiste sotsiaalseidja keskkonnaalaseid standardeid tõstvate sõltumatult kontrollitavate kaubanduse algatuste olulist rolli arengu-
maade väikeste ja ebasoodsas olukorras olevate tootjate toetamisel ning Euroopa tarbijate teadlikkuse tõst-
misel seoses jätkusuutlike ja eetiliste põhja-lõuna kaubandussuhetega üldiselt ja eriti õiglase kaubandusega;
8. tuletab meelde, et Euroopa kaubanduspoliitika peab parandama lõunapiirkonna väiketootjate
turulepääsu;
9. palub komisjonil viia läbi uuring selle kohta, kuidas õiglasest kaubandusest võiks välja areneda jätku-
suutliku kaubanduspoliitika mudel, mis suudaks stimuleerida põhja- ja lõunapiirkonna vahelist tasakaalus-
tatud kaubandust, ning teha kindlaks kaubandustõkked, mis mõjutavad kõige tõsisemalt maailma vaeseid;13.12.2006 C 303 E/868 Euroopa Liidu Teataja
Neljapäev, 6. juuli 2006ET
10. kutsub komisjoni üles tunnustama ka teiste usaldusväärsete kavade olemasolu, mis õiglase kaubanduse
liikumise kõrval ning Rahvusvahelise Sotsiaalse ja Keskkondliku Akrediteerimise ja Märgistuse Liidu (ISEAL)
egiidi all aitavad kaasa sotsiaalsete ja keskkonnaalaste standardite kehtestamisele kolmanda isiku poolt läbivii-davas sertifitseerimises;
11. kutsub komisjon ja liikmesriike üles võtma vajalikke meetmeid tagamaks, et tarbijatel oleks juurdepääs
kogu teabele, mida nad teadlike valikute tegemiseks vajavad; on veendunud, et tarbijatel on õigus saadakiiresti tooteteavet, mis peab olema lihtsasti mõistetav ja arusaadavalt esitatud;
12. kutsub komisjoni üles tegema koostööd rahvusvahelise õiglase kaubanduse liikumisega, et toetada
selgeid ja laialdaselt kohaldatavaid kriteeriumeid, mille alusel saab hinnata tarbijagarantii kavasid, misomakorda toetaks tarbijate usaldust nende kavade vastu ja koondaks õiglase kaubanduse tootmissektoreid;
13. kutsub komisjoni üles väljastama erilised „konkursikutsed” õiglase kaubanduse osas tarbijate teadlik-
kuse tõstmisele suunatud ettepanekute saamiseks, toetada garantiikavasid ja märgistamist, samuti süstemaati-
list andmete kogumist ja mõjude hindamist kogu ELis;
14. kutsub komisjoni üles parandama õiglase kaubanduse ning teiste sotsiaalseid ja keskkonnaalaseid stan-
dardeid tõstvate sõltumatult kontrollitavate kaubanduse algatustega seotud meetmete kooskõlastamist
arengu, kaubanduse, tööhõive ja sotsiaalküsimuste, tarbijakaitse, siseturu ja põllumajanduse eest vastutavateerinevate peadirektoraatide vahel ning muutma õiglane kaubandus ja teised sotsiaalseid ja keskkonnaalaseidstandardeid tõstvad sõltumatult kontrollitavad kaubanduse algatused nende valdkondade poliitika lahutama-tuks osaks;
15. palub komisjonil ja nõukogul uurida ja kaaluda madala käibemaksumäära rakendamist õiglase kauban-
duse toodete puhul ning kaotada imporditollimaksud arengumaades toodetud õiglase kaubanduse toodetepuhul; rõhutab, et kuritarvituste vältimiseks tuleks madala käibemaksumääraga maksustatavaid tooteid tähe-lepanelikult jälgida;
16. nõuab tungivalt, et liikmesriigid, mis töötavad käesoleval ajal välja õiglast kaubandust käsitlevaid õigu-
sakte või õigusakte, mis võivad mõjutada õiglase kaubanduse organisatsioone ning teisi sotsiaalseid ja kesk-konnaalaseid standardeid tõstvaid sõltumatult kontrollitavaid kaubanduse algatusi, võtaksid vastavate kritee-
riumite aluseks asjaomaste sidusrühmade (sh rahvusvahelise õiglase kaubanduse liikumise) teadmised ja koge-
mused ning hindaksid kõigepealt põhjalikult nii ülereguleerimise ohtu kui ka selliste õigusaktide võimalikkumõju väikestele ja ebasoodsas olukorras olevatele tootjatele;
17. nõuab tungivalt, et komisjon rakendaks Cotonou lepingu artikli 23 punkti g ja lepingu koostöökavade
kokkuvõtte sätteid, eelkõige selle lõikeid 61-64;
18. kutsub komisjoni üles asutama oma struktuuris sisemise kontaktpunkti, mis tagaks õiglase kaubandu-
sega seotud teemade regulaarse kooskõlastamise komisjoni erinevate teenistuste vahel;
19. kutsub komisjoni üles osutama õiglase kaubandusega seotud abi:
a) arengumaades, sh meetmeid uute õiglase kaubanduse toodete väljatöötamiseks, osutama tehnilist abi ja
abi suutlikkuse tõstmisel (nt selleks, et vastata Euroopa sanitaar- ja fütosanitaar (SPS) standarditele, pärito-lureeglitele ja järjest suurenevale arvule ettevõtete standarditele), ergutama tootmise alustamist (väärtuselisamine), toetama suutlikkuse tõstmise ja volituste suurendamisega seotud programme, toetama õiglasekaubanduse tootjate eelrahastamist, abistama õiglase kaubanduse toodete turustamisel kohalikel turgudel,
asetades eriti rõhku projektidele, mida viivad ellu naised;
b) ELis, sh meetmeid, mis toetavad õiglase kaubanduse alase teadlikkuse suurendamise programme, avalikke
kampaaniaid ja propageerimistegevust, mõju käsitlevaid teadusuuringuid, parimat tava, turustusahela
analüüse, jälgitavuse ja usaldusväärsuse hindamisi, õiglase kaubanduse toodete turustamist ja maailma-
poodide praktilist toetamist;13.12.2006 C 303 E/869 Euroopa Liidu Teataja
Neljapäev, 6. juuli 2006ET
c) ELis ja arengumaades, edendama õiglase kaubanduse organisatsioonide tegevust ja nende rolli;
20. palub komisjonil pärast asjaomaste sidusrühmadega konsulteerimist esitada Euroopa Parlamendile ette-
panek, mis käsitleks asjakohaseid meetmeid ja rahastamist õiglase kaubanduse ja teiste sotsiaalseid ja kesk-konnaalaseid standardeid tõstvate sõltumatult kontrollitavate kaubanduse algatuste valdkonnas;
21. palub komisjonil uurida võimalusi, kuidas veelgi tõsta teadlikkust seoses õiglase kaubandusega ja teiste
sotsiaalseid ja keskkonnaalaseid standardeid tõstvate sõltumatult kontrollitavate kaubanduse algatustega;
22. kutsub Euroopa riigiasutusi integreerima õiglase kaubanduse kriteeriumit avalikesse pakkumistesse ja
ostupoliitikasse ning palub komisjonil seda tegevust edendada näiteks töötades välja suunised õiglasekaubanduse alaste hangete korraldamiseks;
23. meenutab, et eelkõige avalik-õiguslikud piirkondlikud asutused teevad suuri investeeringuid asjako-
hastel kaubaturgudel; palub seetõttu nendel asutustel oma pakkumiskutsetes pöörata erilist tähelepanuõiglase kaubanduse toodetele;
24. suhtub positiivselt jõupingutuste suurendamisse, eelkõige Euroopa Parlamendi poolt, et pakkuda
õiglase kaubanduse tooteid, ning rõhutab, et kõik ELi institutsioonid peaksid oma siseteenistustes kasutamaõiglase kaubanduse tooteid;
25. rõhutab, et õiglane kaubandus ja teised sotsiaalseid ja keskkonnaalaseid standardeid tõstvad sõltumatult
kontrollitavad kaubanduse algatused võivad olla edukad vahendid ettevõtete sotsiaalselt teadlikuks ja vastu-tustundlikuks muutmisel;
26. rõhutab, kui oluline on muuta ettevõtete sotsiaalset vastutust käsitlev Euroopa poliitika kaasavamaks,
tugevdades mitmeid sidusrühmi kaasavate foorumite, sealhulgas õiglase kaubanduse organisatsioonide jätka-mist ja süvendamist;
27. nõuab tungivalt, et komisjon toetaks mehhanisme, mille kaudu tootjad saaksid võimaluse korral
osaleda hinna kujundamisel, nagu näeb ette Cotonou lepingu koostöökavade kokkuvõtte lõige 63;
28. nõuab tungivalt, et komisjon toetaks Aafrika Liidu nõudmist käsitleda käimasolevate kaubandusläbi-
rääkimiste raames prioriteedina kaupade hindade küsimust kooskõlas WTO kohustustega, eelkõige GATTi ar-tiklitega XXXVI-XXXVIII;
29. kutsub komisjoni üles töötama vastavalt GATTi artikli XXXVIII lõike 2 punktile a välja meetmeid, mis
oleksid mõeldud vähemarenenud riikidele eriti huvipakkuva tooraine turutingimuste stabiliseerimiseks japarandamiseks, „sealhulgas meetmeid stabiilsete, õiglaste ja tasuvate ekspordihindade saavutamiseks sellisele
toorainele”;
30. avaldab heameelt sotsiaalsete ja keskkonnaalaste eriklauslite sisseviimise üle üldiste soodustuste
süsteemi pluss kavasse (GSP+), kuid arvab, et järelevalvemehhanism vajaks tugevdamist;
31. nõuab tungivalt, et komisjon töötaks välja ühtse poliitika väikeste ja ebasoodsas olukorras olevate toot-
jate, sealhulgas õiglase kaubanduse tootjate, edendamiseks ja kaitsmiseks, arvestades nende seisukohtadega
ning teiste sotsiaalseid ja keskkonnaalaseid standardeid tõstvate sõltumatult kontrollitavate kaubandusealgatuste tootjate seisukohtadega kahepoolsetel, piirkondlikel ja mitmepoolsetel kaubandusläbirääkimistelnagu majanduskoostöö lepingud (EPA);
32. kutsub komisjoni üles võtma ELi kaubanduspoliitika väljatöötamisel arvesse õiglast kaubandust ning
teisi sotsiaalset aspekti ja keskkonda arvestavaid lähenemisviise kaubandusele;
33. teeb presidendile ülesandeks edastada käesolev resolutsioon nõukogule, komisjonile, ILO-le, ÜRO Kesk-
konnaprogrammile, ÜRO kaubandus- ja arengukonverentsile ning WTO-le.13.12.2006 C 303 E/870 Euroopa Liidu Teataja
Neljapäev, 6. juuli 2006ET